ફિલ્મનો સ્ક્રિનપ્લે ઘણો જ નબળો છે. સ્ટોરીલાઈનમાં દર 15 મિનિટે એક ગીત આવી જાય છે અને આ ગીતો પણ કંટાળાજનક હોવાથી દર્શકોને બિલકુલ મજા આવતી નથી. અભિનયની વાત કરવામાં આવે તો કપિલના વન લાઈનર્સ અને કોમિક ટાઈમિંગ અદ્દભૂત છે પરંતુ ફિલ્મની અભિનેત્રીઓએ ખાસ કંઈ કામ કર્યું નથી. સિમરન સેક્સી બતાવવામાં આવી છે તો મંજરી હાઉસવાઈફ છે જ્યારે સાંઈની કોઈ ખાસિયત બતાવવામાં આવી નથી. એલીએ પોતાના આઈટમ ડાન્સથી દર્શકોને સરપ્રાઈઝ કરી દીધા છે. એલીએ હિંદી પર ખાસ્સું કામ કરીને પોતાની ભાષા સુધારી છે. અરબાઝ ખાન બહેરા ડોનની ભૂમિકામાં છે અને તેણે કમાલનો અભિનય કર્યો છે. વરૂણ શર્મા એડવોકેટની ભૂમિકમાં છે. કપિલ અને વરૂણની જોડી દર્શકોને પસંદ આવે તેવી છે. વરૂણની ન્યૂટનની થિયરી કમાલની છે. જ્હોની લિવરની પુત્રી જેમી લિવરે પોતાના પર્ફોમન્સથી ચાહકોને અભિભૂત કર્યા છે. સુપ્રિયા પાઠક અને શરદ સક્સેના કપિલના માતા-પિતાની ભૂમિકામાં છે.